Zhantas/Cleaned-Uzbek_Wikipedia huggingface dataset:
Hoji Heybat masjidi

Hoji Heybat masjidi  – XVIII asrga oid tarixiy masjid, Icheri-sheherning bir qismi boʻlib, Ozarbayjonning Boku shahri Kichik Gala koʻchasida joylashgan.

 Tarixi 
Hoji Heybat masjidi 1791-yilda (hijriy 1206) meʼmor Hoji Haybat Amir Ali oʻgʻli tomonidan qurilgan.

 Arxitekturaviy xususiyatlari 
Hoji Heybat kichik masjidlardan boʻlib, bir qator mahallalar orasida joylashgan. Qurilish rejasiga koʻra masjid toʻrtburchak shaklda boʻlib, binoning ichki qismida toʻrtburchak shakldagi vestibyul, xizmat koʻrsatish xonasi va namoz oʻqiydigan alohida xona mavjud.

Masjid arxitekturaviy jihatdan mahalliy uslubda qurilgan boʻlib, tosh gumbazlar va qirrali ravoqlardan tashkil topgan. Binoning kirish qismi nisbatan soddaroq koʻrinishda boʻlib, aynan shu yerda Qur’on mavzulariga bagʻishlangan toj, epigrafik yozuvlar hamda yodgorlik meʼmori haqidagi maʼlumotlarga guvoh boʻlish mumkin. Masjidning ichki qismidagi burchaklardan biriga yodgorlik meʼmori va uning rafiqasi qabri joylashtirilganTurkum:CS1 Azerbaijani-language sources (az).

 Galereya 
Masjidning turli tomondan koʻrinishi

 

Turkum:Bokudagi masjidlar
Arar mahalliy aeroporti

Arar mahalliy aeroporti Saudiya Arabistonidagi Shimoliy chegaralar viloyatining markazi Arar (shuningdek, ʻArʼar deb ham aytiladi) shahriga xizmat koʻrsatadigan aeroportdir. U 1981-yil 1-iyunda oʻz faoliyatini boshlagan.

 Infratuzilmasi 
Aeroport oʻrtacha dengiz sathidan balandlikda joylashgan. U 10/28 deb belgilangan bitta uchish-qoʻnish yoʻlagiga ega, asfalt yuzasi ni tashkil qiladi.

 Aviakompaniyalar va yoʻnalishlar 

 Yoʻlovchi 

 Yana qarang 

 Saudiya Arabistoni aeroportlari roʻyxati
 Saudia
 Qirol Abdulaziz xalqaro aeroporti

 

Turkum:Saudiya Arabistoni aeroportlari
Turkum:Webarxiv andozasi wayback i
Turkum:Koordinatalar Vikimaʼlumotlarda
Turkum:1981-yilda tashkil etilgan aeroportlar
Ozarbayjonda Islom

Ozarbayjonda islom diniga eʼtiqod qiluvchilar aholining ko'p qismini tashkil qiladi. Ammo bu mamlakat musulmon dunyosidagi eng dunyoviy davlat hisoblanadi. Turli hisobotlarga ko'ra, aholisining 97,3 foizi (CIA, 2020) yoki 99,2 foizi (Pew Research Center, 2006) musulmon. Shundan shia yoʻnalishi tarafdorlari (55-65%), ozchilik (35-45%) esa sunniylardirSources:. 

Mamlakatdagi aksariyat shia musulmonlari ja'fariy mazhabiga, sunniy musulmonlar esa odatda hanafiy yoki shofiiy mazhabiga amal qilishadi. Sovet Ittifoqining ko'p o'n yillik ateistik siyosati tufayli Ozarbayjondagi musulmonlar etnik musulmon hisoblanadi. Shia mamlakatning gʻarbiy, markaziy va janubiy viloyatlarida keng tarqalgan. Odatda, Boku va Lankaran viloyati atrofidagi qishloqlarda shialikka, shimoliy hududlarda esa sunniylikka eʼtiqod qiluvchilar koʻp.
Gavharshod masjidi

Gavharshod masjidi Temuriylar davrida Eronning Razaviy Xuroson viloyatidagi Mashhad shahrida qurilgan katta jamoat masjidi boʻlib, hozirda Imom Rizo ziyoratgohi majmuasi ichidagi namozgohlardan biri sifatida xizmat qilmoqda.

 Tarixi 
Masjid temuriylar sulolasidan boʻlgan Shohruxning rafiqasi Gavharshod buyrugʻi bilan milodiy 1418-yilda qurilgan. Binoning meʼmori Shohruhning koʻplab buyuk binolari qurilishida mas’ul boʻlgan Qavomuddin Sheroziy edi, qurilish ishlari va bezaklarni yaratish uchun ishchi kuchi Sheroz va Isfahondan keltirilgan.

Masjid Safaviylar va Qojarlar davrida bir necha marotaba taʼmirlangan. Uning toʻrtta ayvoni va oʻlchamli hovlisi bor, shuningdek, bir nechta shabistonlar ham mavjud. Masjid va uning hovlisi ichidagi mozaik koshinlar ustidagi turli yozuvlarda Shoh Abbos, Shoh Sultan Husayn, Shoh Sulaymon Safaviy kabi Safaviy shohlarining nomlari tilga olinadi va ularning ziyoratgohga boʻlgan ixloslari hamda masjid taʼmiriga qoʻshgan hissalari keltirib oʻtilgan.

Masjidning ikki qavatli gumbazi 1911-yilda hududning Rossiya imperiyasi qoʻshinlari tomonidan bombardimon qilinishi natijasida jiddiy shikastlangan. 1960-yillarda, qurilganidan 5 asr oʻtgach, Gavharshod masjidi gumbazi jiddiy strukturaviy xavf ostida qoladi. Bunga asosiy sabab, vaqt oʻtishi bilan sodir boʻlgan turli zilzilalar, 1911-yilgi Rossiya bombardimonlari va Rizoshohning masjidga hujumi natijasida yetkazilgan zararlaridir. 1935-yildagi qoʻzgʻolon gumbazni qayta qurishni talab etgan. Muhammad Rizo Pahlaviyning buyrugʻi bilan 1960-yillarda qadimiy gumbazdagi koshinlar olib tashlanadi va tashqi tomoni demontaj qilinadi. Strukturaviy xavflarni bartaraf etish uchun temir karkas va sement qoplamali yangi tashqi qobiq quriladi. Keyin gumbaz asl nusxaga oʻxshash tarzda qayta plitka bilan qoplab chiqilgan. Bunday taʼmirlash masjid holati uchun zarur boʻlsa-da, masjidning tarixiy oʻziga xosligi butunlay oʻzgarib ketadi.

1960-yillarda masjidning sharqiy ayvonida ham restavratsiya ishlari olib borilgan. U poydevorga tushirilgan va asl nusxadagi kabi bir xil estetik uslubda betondan qayta bunyod etilgan.

1979-yilgi Islom inqilobi voqeasidan soʻng Ziyoratgoh majmuasini toʻliq kengaytirish rejalashtirilgan, bunga koʻra, bir vaqtlar Gavharshod masjidining orqa tomoniga „Sahn-e-Qods“ nomli yangi hovli va tarixiy bozor qoʻshishni rejalashtirgan edi.

 Dizayni 
Fors meʼmorchiligi olimi Arthur Pope mazkur masjidni keng taʼriflagan.

 Yana qarang 

 Katta Xuroson
 Ali ar-Rizo
 Masjidlar roʻyxati
 Gavharshod masjidi isyoni

 

 

 Archnetning Goharshad masjidiga kirishi

Turkum:Temuriylar sulolasi
Turkum:Erondagi masjidlar
Turkum:Koordinatalar Vikimaʼlumotlarda
Turkum:Imom Rizo ziyoratgohi
Turkum:15-asrdagi masjidlar
Imom Husayn masjidi

Imom Husayn masjidi  – Ozarbayjonning Boku shahrida joylashgan masjid, 1896-yilda Adolf Eichler loyihasi asosida bunyod etilgan. Masjid Abdullah Shaig va Suleiman Tagizade koʻchalari kesishgan nuqtada joylashgan.

 Tarixi 
Imom Husayn masjidi qurilishining tashabbuskori Hoji Bobo Ashumov boʻlgan. Masjid Chemberkend massivida, amfiteatr tepaliklarida barpo etilgan.

1895-yilda Ashumov nemis arxitektori Adolf Eichlerni masjid qurilishini loyihalash uchun yollaydi. 1896-yilda esa bino toʻliq qurib bitkaziladi.

Mahalliy aholi ushbu yangi binoni dastlab „Ashumov masjidi“ deb atashgan. Ozarbayjon Vazirlar Mahkamasining qaroriga binoan Imom Husayn masjidi „Mahalliy ahamiyatga ega boʻlgan tarixiy va madaniy yodgorlik“ hisoblanadi.

 Arxitekturasi 
Imom Husayn masjidi mahalliy meʼmorchilik uslubida qurilgan. Masjidning ichki qismi namozxona, qabulxona, ikkita yoʻlak va gumbazdan iborat. Bezatilgan mehrob zal oxirida, masjid derazalari esa gumbaz barabanida joylashganFigarov, Shamil (2001). The artistic appearance of Baku at the turn of the XIX – XX. Elm..

Masjidning kirish qismi stalaktitlar bilan bezatilgan boʻlib, shimoliy jabhaning yon qanot devorlari ana shundan stalaktitlar bilan toʻldirilgan. Mutaxassislar Imom Husayn masjidining ushbu qismini Kordova ibodataxonasining gʻarbiy jabhasiga qiyoslaydiFigarov, Shamil (2001). The artistic appearance of Baku at the turn of the XIX – XX. Elm..

 

Turkum:Bokudagi masjidlar
Turkum:Koordinatalar Vikimaʼlumotlarda
Xonqa sanatoriyasi

Xonqa sanatoriyasi – Xorazm viloyati Xonqa tumani Qirqyop qishlogʻidagi Kattayop mahallasida qurilgan. Sanatoriya Amudaryo va Shovot kanali oʻrtasida joylashgan. Bino 3 qavatdan iborat. 14 gektar maydonni egallagan maskan bir vaqtning oʻzida 200 dan ortiq mijozlarga xizmat koʻrsatadihttps://leto.uz/hotels/uzbekistan/sanatoriums/khanka/. Sanatoriya oʻzida yotoqxona, oshxona va tibbiyot maskanini birlashtirib turadi. „XONQA SANATORIYASI“ mas`uliyati cheklangan jamiyati sifatida 1993-yil 12-oktabrda davlat roʻyhatidan oʻtgan. Bemorlar katta va yorugʻ oshxona, kutubxona, sport maydonchasi, pochtadan foydalana oladilar. Qadimiy Xiva shahriga sayohatlar uyushtiriladi.

 Tarixi 
Dastlab ssanatoriya paxta tozalash zavodining dam olish sihatgohi sifatida oʻtgan asrning 60-yillarida tashkil etilgan. Keyinchalik Masharif Abdullayev bu majmuani sanatoriyaga aylantirishda katta xizmat koʻrsatgan. Ortiqboy Rahmatullayevning koʻmagi bilan 785 metr yer tagidan issiq madanli suv chiqrishga muvaffaq boʻlindi.Xonqa tarixi. Komiljon Nurjonov. Mamalakat Jumaniyozova. Urganch. 2015.

 Davolash yoʻnalishlari 
Sanatoriyada asosan yurak-qon tomirlari, asab tizimi, ginekologik va harakat-tayanchi bilan oʻgʻrigan bemorlarga xizmat koʻrsatiladi. Yod, brom va boshqa mikroelementlar bilan toʻyingan mineral davolash jarayonida ishlatiladi.
Sanatoriyda bemorlar:
– Zamonaviy tashxislash va davolash asbob-uskunalar;
– fizioterapiya;
– davolash badantarbiyasi va uqalash;
– lazeroterapiya;
– ignarefleksoterapiya;
– parhez ovqatlanish usullari bilan davolanadilar.

 Yangiliklar 
Xonqa tumani hohimining 2016-yil 15-fevraldagi 187-q-sonli Tuman hududidagi mulkchilik shaklidan qatʼi nazar, barcha yuridik subyektlar hamda fuqarolarga qarashli avtomototransportlarni 2016-yilgi texnika koʻrigidan oʻtkazish qaroriga muvofiq Xonqa sanatoriyasidan 2 ta avtomobil texnik koʻrig oʻtkazildihttps://lex.uz/docs/-2502485?ONDATE=03.06.2021&ONDATE2=21.02.2014&action=compare.
Hanafiylik

Hanafiylik – diniy-huquq mazhablaridan biri. Abu Hanifa Nu’mon ibn Sobit (q. Imomi Aʼzam) asos solgan. Hanafiylik qoidalari Abu Yusuf Yoqub (795-yil), Muhammad ash-Shayboniy (804-yil), Quduriy (1036-yil) va boshqa asarlarida ishlab chiqilgan. Bu mazhab tarafdorlari fiqhning 4 asosiy manbaini eʼtirof etish bilan birga boshqa mazhablar vakillariga nisbatan fiqh talablariga rioya etishning qiyos va ijtihod usullaridan kengroq foydalanadi. Bu mazhabning asosiy xususiyatlari quyidagilardan iborat: Qur’oni karimdan hukm olishda oyatlarning nosix va mansuxlarini obdon aniqlab olish; hadisi shariflardan huquqqa doirlarini shar’iy hukmlarga asos qilib olishda har bir hadisning sahihligiga katta eʼtibor berish va ularning nosix, mansuxligini chuqur aniqlash; sahobalarning ittifoqlik ila chiqargan qarorlari (ijmoʻ) hamda qiyos va ijtihod usullariga binoan huquqiy xulosa chiqarishdan tashqari istihson deb ataluvchi qoʻshimcha manbadan ham foydalanish. Hanafiylik  mazhabi oddiy huquq (urf-odat) dan ham huquqning keng mustaqil yordamchi manbai sifatida foydalanadi, bu hol hayotiy ehtiyojlarni va mahalliy odatlarni hisobga olib huquqiy qarorlar qabul qilish imkonini beradi. Bu mazhab qoidalari moʻtadilligi, birmuncha yumshoqligi, qulayligi, xalqlarning mahalliy anʼanalarini eʼtiborga olganligi sababli 11-asrdan boshlab shimol va sharqqa keng yoyilgan. Kichik Osiyo, Bolqon, Shim. Kavkaz, Qora dengiz, Volga boʻylari, Oʻrta Osiyo mamlakatlari, Afgʻoniston, Hindiston va Xitoyning olis hududlariga tarqalgan. Hozirgi davrda dunyo musulmonlarining qariyb yarmi, shu jumladan, yurtimiz musulmonlari hanafiylik mazhabiga amal qilgan holda musulmonchilik qonun-qoidalarini bajarib kelmoqda.

 

 
Turkum:Sunniy Islom
Turkum:Sunniy fiqh mazhablari
Turkum:Sunniy islomiy yoʻnalishlari
Bisha mahalliy aeroporti

Bisha mahalliy aeroporti Saudiya Arabistonining Asir viloyatidagi Bisha shahriga xizmat koʻrsatuvchi aeroportdir. U 1976-yil 1-iyunda ochilgan.

 Infratuzilmasi 
Aeroport oʻrtacha dengiz sathidan balandlikda joylashgan. U 18/36 deb belgilangan bitta uchish-qoʻnish yoʻlagiga ega, asfalt yuzasi ni tashkil qiladi.

 Aviakompaniyalar va yoʻnalishlar 

 Yana qarang 

 Arar mahalliy aeroporti
 Saudiya Arabistoni aeroportlari roʻyxati
 Saudia

 

Turkum:Asir viloyati
Turkum:Saudiya Arabistoni aeroportlari
Turkum:Webarxiv andozasi wayback i
Turkum:Koordinatalar Vikimaʼlumotlarda
Turkum:1976-yilda tashkil etilgan aeroportlar
Davadmi mahalliy aeroporti

Davadmi aeroporti , shuningdek, Davadmi mahalliy aeroporti nomi bilan ham tanilgan, Saudiya Arabistonining Ar-Riyod viloyatidagi Davadmi shahriga xizmat koʻrsatuvchi aeroportdir. Aeroport 2003-yilda tashkil etilgan.

Aeroport Davadmi shahri markazidan gʻarbda, Najdda joylashgan. Aeroportda taxminan shimol-shimoli-gʻarbdan janub-janubi-sharq yoʻnalishidagi bitta uchish-qoʻnish yoʻlagi mavjud. 2003-yil aprel oyida shahardagi yangi aeroport Saudiya Arabistoni valiahd shahzodasi tomonidan ochildi.

 Infratuzilmasi 
Aeroportdan oʻrtacha dengiz sathidan balandlikda joylashgan. U 15/33 deb belgilangan bitta uchish-qoʻnish yoʻlagiga ega, asfalt yuzasi ni tashkil qiladi.

 Aviakompaniyalar va yoʻnalishlar 
Muntazam yoʻlovchilarga xizmat koʻrsatadigan aviakompaniyalar:

 Yana qarang 

 Saudia
 Saudiya Arabistoni aeroportlari roʻyxati
 Riyod viloyati

 

Turkum:Saudiya Arabistoni aeroportlari
Turkum:Koordinatalar Vikimaʼlumotlarda
Turkum:Riyod viloyati
Katqalʼa (Shovot tumani)

Katqal’a – Xorazm viloyati, Shovot tumanida Urganchdan shahridan 21 km shimoli-gʻarbda Kat qishlog'i hududida joylashgan tarixiy obida. Katqal’a 9.5 gektar maydonni egallagan. Shovotdagi Katqala haqida Munis, Ogahiy, Abdukarim Buxoriy, 1741-yilda Xiva xonligiga tashrif buyurgan Gladishev, Muravin, 1753-yilda Xorazmga kelgan rukavkin, 1842-yilda sharqshunos A. L. Kun asarlarida yozilgan.QADIMIY XORAZM QALALARI VA
ULARDAGI ARXEOLOGIK
TADQIQOTLAR.Razzoqberdi Abdirimov, Umid Bekmuhammad. Xiva.2021.

 Oʻrganilish tarixi 

1958-1960 yillarda G.Snesaryoʻv, E. E. Nerazik, va M.Vorobiyovalar tomonidan qal’a devorining yonginasida shurf solinadi.

1974-yil Oʻzbekiston Fanlar Akademiyasi Qoraqolpogʻiston filialining M.Mambetullayev,, Y.Manilov, Gʻ.Xodjaniyozovalar madaniy qatlamni oʻrgandilar.

1987-yil D.Chinyuxin, 1994-yil Sh. Matrasulov, R.Abdirimov, Q.Sobirov, 2002—2003-yillarda Sh. Martasulov, M.Mambetullayev, Gʻ.Xodjaniyozov, N.Yusupov, B.Sadullayev, Q.Masharipov singari arxeologlar qazishma ishlarini olib bordilar.

2005–2007 yillarda shaharda arxeologik tadqiqotlarni tarix fanlari nomzodlariQ.Masharipov, S. Davlatov, Q. Sobirov va B. Saʼdullaevlar olib bordilar. Ilmiy tadqiqotchilar yana shularni yozadilar:

„Masjidning shimoliy qismida yozgi masjid va bitta xona hamda tashqariga chiqadigan yoʻlak ochib oʻrganildi. Shuningdek butun devor boʻylab masjidning umumiy rejalashtirilishini aniqlash uchun tozalash ishlari olib boriladi. Yozgi masjiddan qishqi zalga uchta eshik orqali kirilgan. Devorlar va pol ganch suvoqlar bilan suvalgan. Derazalar oʻyma ganch panjaralardan iborat boʻlgan. Bu erdan asosan XVIII–XIX asrlarga oid sopol buyumlar topildi“http://xorazmiy.uz/oz/pages/view/191.

 Hayot bosqichlari 

B.Sadullayevning fikriga koʻra Katqal’a 5 ta hayot bosqichiga boʻlingan. Bular;

1. Mill.avv IV-III asrlar

2. Milodiy II-III asrlar

3. VI-VIII asrlar

4. IX asr oxiri XII asr boshlari

5. XVII asrdan 1960 yillargacha boʻlgan davrlar.

1974-yil Oʻzbekiston Fanlar Akademiyasi Qoraqolpogʻiston filialining M.Mambetullayev,, Y.Manilov, Gʻ.Xodjaniyozovalar Katqal’ada 4 ta hayot bosqichi boʻlgan deydilar. Bular quyidagilar:

1 – bosqich. Miloddan avvalgi IV- III asrlar

2 – bosqich. Milodiy VII–VIII asrlar

3 – bosqich. IX–XI asrlar

4 – bosqich. XVII–XIX asrlar.

 Yangiliklar 

Hozirgi kunda Shovot Katqal’asini B.Sadullayev tomonidan ilmiy izlanishlar olib borilmoqda.
Gurayat mahalliy aeroporti

Gurayat mahalliy aeroporti  – Saudiya Arabistonining Al-Jouf viloyatidagi Gurayat (shuningdek, Guriat yoki Qurayyat deb ham talaffuz qilinadi) shahriga xizmat koʻrsatuvchi aeroport. U Saudiyaning Jidda va Ar-Riyod shaharlariga muntazam parvozlarni taqdim etadi. Aeroport 1974-yilda tashkil etilgan.

 Infratuzilmasi 
Aeroport oʻrtacha dengiz sathidan balandlikda joylashgan. U 10/28 deb belgilangan bitta uchish-qoʻnish yoʻlagiga ega, asfalt yuzasi ni tashkil qiladi.

 Aviakompaniyalar va yoʻnalishlar 
Muntazam yoʻlovchilarga xizmat koʻrsatadigan aviakompaniyalar :

 Yana qarang 

 Saudiya Arabistoni aeroportlari roʻyxati
 Saudia

 

Turkum:Saudiya Arabistoni aeroportlari
Turkum:Koordinatalar Vikimaʼlumotlarda
Turkum:Al-Jouf viloyati
Turkum:1974-yilda tashkil etilgan aeroportlar
Turkman quloni

Turkman quloni (lot. Equus hemionus) – shuningdek, Kaspiy yovvoyi eshagiBowling, A. T.; Ruvinsky, A. (2000). The Genetics of the Horse. p. 174., Turkmaniston quloni yoki oddiygina qulon deb ataladi. Oʻrta Osiyodagi qulonlarning kenja turi. Ushbu turkman quloni 2016-yilda yoʻqolib ketish xavfi ostida deb eʼlon qilinganKaczensky, P.; Lkhagvasuren, B.; Pereladova, O.; Hemami, M.; Bouskila, A. (2016)..

Soʻnggi paytlarda bu turning populyatsiyasi mamlakatda kamayib ketgan, avvalgi joylarida esa asta-sekin koʻpayib bormoqda.

2005-yilda Turkmanistonda qulonlar soni 1295—1345 tani tashkil qilgan edi. Turkmanistondagi qulonlarning bu turi boʻyicha boshqa maʼlumotlar yoʻq.

 Tavsifi 
Turkman quloni qulonlarning eng katta kenja dan biridir. Uzunligi oʻrtacha 200 smdan 250 smgacha boʻladi, ogʻirligi tahminan 200—240 kgni tashkil qiladi. Erkak qulonlar urgʻochilarga qaraganda kattaroq boʻladi.

Turkman quloni och jigarrang, umurtqa pogʻonasi boʻylab qalin qora chiziq oʻtgan, orqa va qorinda oq dogʻlar bilan ajralib turadi. Yozda turkman qulonining yunglari toʻkiladi va jigarrangda boʻladi, qishda esa qalin kulrang-jigarrang yunglari yana qayta oʻsib chiqadi.

 Yashash tarzi 
Erkaklari yetakchiligida 4-5 urgʻochi va 3-4 yosh qulondan iborat poda hosil qiladi. 3 yoshdan oshgan erkak qulonlar podadan chiqarib yuboriladi. Kuzda qulonlar uyuri 100 va undan ortiq boshni tashkil qilishi mumkin. Juftlashish davri, odatda, may-iyun oylariga toʻgʻri keladi. Keyingi yil may-iyunda esa bolalaydi, bolalari juftlashish davrigacha onasidan ajramaydi. Boshoqli oʻsimliklar, shuvoq, shoʻra asosiy ozuqasi sanaladi.

 Tarqalishi 
Turkman quloni Oʻrta Osiyoning choʻllarida, dashtlarda, qurgʻoqchil yaylovlarda va butazorlarda yashaydi.

Turkman qulonining tarqalish hududi shimoliy Eron, Afgʻoniston, Kaspiy dengizi, gʻarbiy Xitoy, Ukraina va janubiy Sibirgacha boʻlgan hududlarni qamrab oladi. U ilgari Qozogʻistonning Sarieshik-oʻtrov choʻlida yashagan. Biroq, u oʻsha joydan yoʻq boʻlib ketgan.

 Oʻzbekistonda tarqalishi 
XIX asrning oxirlarigacha Ustyurtda (Qoraqalpogʻiston) koʻp uchragan, XX asrning 30-yillariga kelib butunlay yoʻq boʻlib ketgan. 1982—1983-yillarda Turkmanistonning Qoplonqir qoʻriqxonasi hududidan 100 ta qulon Oʻzbekiston hududiga kirib kelgan. Buxoro ixtisoslashgan „Jayron“ pitomnikida yarim tuqunlikdagi qulonlar koʻpaytirilgan.

 

Turkum:Qizil kitobga kiritilgan jonivorlar
Turkum:Alifbo boʻyicha hayvonlar
Turkum:Ustyurt
Turkum:Zoologiya
Turkum:Qo'riqxonalar
Najron mintaqaviy aeroporti

Najron mintaqaviy aeroporti  – Saudiya Arabistonining Najron shahridagi aeroport. 2011-yil 20-sentyabrda Najron viloyati hokimi Mishal bin Abdulloh tomonidan ochilgan.

 Aviakompaniyalar va yoʻnalishlar 

 Yana qarang 

 Saudiya Arabistoni aeroportlari roʻyxati
 Najron

 

Turkum:Saudiya Arabistoni aeroportlari
Turkum:Koordinatalar Vikimaʼlumotlarda
Turkum:Najron
Tuproqqalʼa (Shovot tumani)

Tuproqqal’a – Xorazm viloyati Shovot tumani Anbar-Manoq qishlogʻida joylashgan. Shovotdagi Tuproqqal’a 4 gektar maydonni egallagan. Gʻayratdin Xodjaniyozovning Qadimgi Xorazm inshootlari monografiyasida Xorazm vohasida Tuproqqal’a nomi bilan 7 ta manzilgoh bor deb yozadiQadimgi Xorazm
mudofaa inshootlari" monografiyasida.(Toshkent.2007. Bular quydagilar;
1. Milodiy I-III asrlarga taluqli boʻlib Ellikqal’a tumanida (Qoraqolpogʻiston);

2. Mill.avv IV-III asrlarga taluqli Xorazm viloyati Shovot tumanida

3. Mill.avv IV-III asrlarga taluqli Xiva tumanida;

4. Mill.avv IV-III asrlarga taluqli Yangiariq tumanida;

5. Mill.avv IV-III asrlarga taluqli Hazorasp tumanida;

6 va 7 mill.avv V-III asrlarga taluqli Turkmanistonning Toshhovuz viloyatida joylashgan.

 Oʻrganilish tarixi 
1999-2000 yillarda Xorazm Maʼmun akademiyasining Tarix, arxeologiya va falsafa boʻlimining hodimlari Shovot tumanidagi Tuproqqal’a majmuasini oʻrandilar. Tadqiqotchilar Tuproqqal’aning paydo boʻlishi va rivojlanish tarixi 3 bosqichdan iborat ekanligini yozadilarQADIMIY XORAZM QALALARI VA ULARDAGI ARXEOLOGIK TADQIQOTLAR.Razzoqberdi Abdirimov, Umid Bekmuhammad. Xiva.2021. GʻXodjaniyozovning Qadimgi Xorazm mudofa inshootlari monografiyasida Shovotdagi tuproqqal’a dumaloq shaklda boʻlganligini va uning diametri 260 metrga yaqinligini yozadiQadimgi Xorazm
mudofaa inshootlari" monografiyasida.(Toshkent.2007.

 

Turkum:Xorazm
Vodiy ad-Davosir mahalliy aeroporti

Vodiy ad-Davosir mahalliy aeroporti Saudiya Arabistonining Riyod viloyatidagi Vodiy ad-Davosir shahriga xizmat koʻrsatuvchi aeroportdir. Aeroport 1990-yilda tashkil etilgan.

 Infratuzilmasi 
Aeroport oʻrtacha dengiz sathidan balandlikda joylashgan. U 10/28 deb belgilangan bitta uchish-qoʻnish yoʻlagiga ega, asfalt yuzasi ni tashkil qiladi.

 Aviakompaniyalar va yoʻnalishlar 
Rejali yoʻlovchilarga xizmat koʻrsatadigan aviakompaniyalar :

 Shuningdek qarang 

 Saudiya Arabistoni aeroportlari roʻyxati

 

Turkum:Riyod viloyati
Turkum:Saudiya Arabistoni aeroportlari
Turkum:Koordinatalar Vikimaʼlumotlarda
Turkum:1990-yilda tashkil etilgan aeroportlar
Ostonabobo

Ostonabobo – Xorazm viloyati yangiariq tumani Ostonabobo qishlogʻida joylashgan. Yodgorlikning umumiy maydoni 2 gektarni tashkil etadiQADIMIY XORAZM QALALARI VA ULARDAGI ARXEOLOGIK TADQIQOTLAR.Razzoqberdi Abdirimov, Umid Bekmuhammad. Xiva.2021. Ostonabobo haqida Yahyo Gʻulomovning „Xorazmning sugʻorilish tarixi“ kitobida qisqacha toʻxtalib oʻtilgan.Xorazmning sugʻorilish tarixi. Yahyo Gʻulomov. Toshkent.1960.. Ostonabobo yodgorligi markazida Shayx Muxtor Vali maqbarasi va uning yonida katta va kichik masjid bor. Ostonabobo yodgorligi XIII asrning oxiri XIV asrga taalluuqli.

 Tuzilishi 
Yodgorlikning devorlari pishgan gʻishtdan qurilgan boʻlib koʻp xonali maqbara majmuasi sifatida tashkil etilgan. Maqbara zalining shimoli va janubidagi burchaklarida kichkina kirish joylari mavjud.

 Oʻrganilish tarixi 
1974-yilda manzilgohdan sariq tusdagi koʻzalar va sirlangan idishlarning boʻlaklar topilgan. Topilgan sopol idishlar manzilgohda IX-XI asrlarda hayot mavjudligini koʻrsatadi.
Turaif mahalliy aeroporti

Turaif mahalliy aeroporti Saudiya Arabistonining Shimoliy chegaralar viloyatidagi Turaif shahriga xizmat koʻrsatuvchi aeroportdir. Eng yaqin aeroportlar: Arardagi Arar mahalliy aeroporti va Gurayatdagi Gurayat mahally aeroporti. Aeroport 1979-yilda tashkil etilgan.

 Infratuzilmasi 
Aeroport oʻrtacha dengiz sathidan balandlikda joylashgan. U 10/28 deb belgilangan bitta uchish-qoʻnish yoʻlagiga ega, asfalt yuzasi ni tashkil qiladi.

 Aviakompaniyalar va yoʻnalishlar 
Muntazam yoʻlovchilarga xizmat koʻrsatadigan aviakompaniyalar :

 Yana qarang 

 Saudia
 Saudiya Arabistoni aeroportlari roʻyxati
 Qirol Abdulaziz xalqaro aeroporti

 

Turkum:Saudiya Arabistoni aeroportlari
Turkum:Koordinatalar Vikimaʼlumotlarda
Turkum:Shimoliy chegaralar viloyati
Pia Maria

Pia Mariya Außerlechner (2003-yil 21-mayda tugʻilgan), u Pia Mariya rolini ijro etadi, avstriyalik qoʻshiqchi. U DJ Lumix bilan birga Eurovision 2022 musiqalar tanlovida ni himoya qildi.
AQSh Gran-prisi

Amerika Qoʻshma Shtatlari Gran-prisi – 1908 yildan beri Amerika Grand Prize deb nomlanuvchi avtopoygalar musobaqasi. Gran-pri keyinchalik Formula-1 boʻyicha jahon chempionatining bir qismiga aylandi. , Gran-pri oʻnta turli joyda 52 marta oʻtkazilgan. 2012-yildan beri u har yili Texasning Ostin shahridagi Amerika qitʼasida oʻtkaziladi, 2020-yilda u COVID-19 pandemiyasi tufayli bekor qilingandan tashqari.

Turkum:Avtopoyga
Qandahordagi portlash (2021)

2021-yilning 15-oktabr kuni Afgʻonistonning Qandahor shahrida juma namozi vaqtida shia masjidi boʻlmish Fotima masjidi nomi bilan ham tanilgan Imom Bargah masjidida xudkush tomonidan portlash sodir etilib, kamida 65 kishi halok boʻlgan va 70 dan ortiq kishi jarohatlangan.

 Bombardimon hujumlari 
Mahalliy vaqt bilan soat 13:00 atrofida masjid darvozasi yaqiniga 4 ta bombardimonchi yetib keladi, ulardan ikkitasi oʻzini portlatib, masjid ichidagi 3000 ga yaqin namozxonlar orasida terror hujumini davom ettirgan sheriklariga yoʻl ochadi keyin yana ikkita bomba ham portlatib yuboriladi.

Bu Qunduzdagi shia masjidida 46 kishining umriga zomin boʻlgan Xuroson viloyati – „Islomiy davlat“ boʻyniga olgan portlashdan bir hafta oʻtib sodir boʻlgan edi. Hujum ortidan Tolibon hukumati shia masjidlari xavfsizligini taʼminlashga vaʼda bergan, shuningdek, qurbonlarning oila aʼzolariga hamdardlik bildirgan va jinoyatchilarni javobgarlikka tortishga vaʼda qilgan.

 Mas’uliyat daʼvosi 
„Islomiy davlat“ – Xuroson viloyatidagi hujum uchun mas’uliyatni oʻz zimmasiga oldi, deya xabar beradi guruhning media boʻyicha masul kishisi Amaq.

 

Turkum:Afg‘onistonda shia musulmonlariga qarshi zo‘ravonlik
Turkum:2021-yilda Afg‘onistondagi terror hodisalari
Turkum:2021-yil oktyabr oyida Afg'onistondagi voqealar
Turkum:2021-yil oktyabr oyida Osiyodagi jinoyatlar
Turkum:Afg'oniston masjidlaridagi portlashlar
Turkum:2021-yildagi ommaviy qotilliklar
Sharura mahalliy aeroporti

Sharura mahalliy aeroporti Saudiya Arabistonining Najron viloyatidagi Sharura shahriga xizmat koʻrsatadigan aeroportdir. Aeroport 1972-yilda tashkil etilgan.

 Infratuzilmasi 
Aeroport oʻrtacha dengiz sathidan balandlikda joylashgan. U 08/26 deb belgilangan bitta uchish-qoʻnish yoʻlagiga ega, asfalt yuzasi ni tashkil qiladi.

 Aviakompaniyalar va yoʻnalishlar 
Quyidagi aviakompaniyalar aeroportdan muntazam yoʻlovchi parvozlarini amalga oshiradi:

 Yana qarang 

 Saudiya Arabistoni aeroportlari roʻyxati
 Saudia
 Najron viloyati

 

Turkum:Saudiya Arabistoni aeroportlari
Turkum:Koordinatalar Vikimaʼlumotlarda
Turkum:Sharura
Turkum:1972-yilda tashkil etilgan aeroportlar
Rafha mahalliy aeroporti

Rafha mahalliy aeroporti Saudiya Arabistonining Shimoliy chegaralar viloyatidagi Rafha shahriga xizmat koʻrsatadigan aeroportdir. Hafr al-Botin (taxminan deyarli yarmida joylashgan janubi-sharqda) va Arar (taxminan shimoli-gʻarbiy) shaharlari orasida joylashgan. Aeroport 1978-yilda tashkil etilgan.

Aeroport oʻrtacha dengiz sathidan balandlikda joylashgan. U 11/29 deb belgilangan bitta uchish-qoʻnish yoʻlagiga ega, asfalt yuzasi ni tashkil qiladi.

 Aviakompaniyalar va yoʻnalishlar 
Muntazam yoʻlovchilarga xizmat koʻrsatadigan aviakompaniyalar:

 Yana qarang 

 Saudiya Arabistoni aeroportlari roʻyxati

 

Turkum:Saudiya Arabistoni aeroportlari
Turkum:Koordinatalar Vikimaʼlumotlarda
Turkum:Rafha
Xonlar masjidi

Islam
Xonlar masjidi  – Ozarbayjonning Boku shahrida joylashgan masjid, Icheri-sheherdagi diniy yodgorliklardan biri.

 Tarixi 
Xonlar masjidi XIX asrda aka-uka Xonlarovlar buyrugʻi bilan Mashadi Mirzo Gʻafar Ismoilov rejasiga koʻra qurilgan.

 Arxitekturasi 
Xonlar masjidi choʻzilgan toʻrtburchak shaklga ega boʻlib, aka-uka Xonlarovlarning xonadoniga yaqin turar-joy binolari bilan bir qatorda bunyod etilgan. Masjidning kirish qismi 3 ta teng qismga boʻlingan. Gulli naqshlar esa masjidning tashqi tomonini bezab turadi.

 Yana qarang 

 Ozarbayjonda islom

 

Turkum:Bokudagi masjidlar
Life Is Good (Gord Bamford albomi)

Tanqidiy qabul 
Canadian Online Explorer- dan Jared Majeski albomga ijobiy baho berdi. u=U albomni "Bamford hayotiga juda shaxsiy va samimiy qarash" deb ataydi. Uning so‘zlariga ko‘ra, Bamford "ota-onasi, o‘tmishi va ehtiroslari haqida kuylaydi. Yaqinda birinchi farzandining tug‘ilishi bilan Bamfordning hayoti shunchaki yaxshi emas - bu ajoyib"2.

Look up details
Turkum:2004-yil albomlari
Fred Griffits (aktyor)

Category:Articles with hCards
Frederik Devid Grifiz(1912 yil 8 mart).1994 yil 27 avgust) ingliz kino va televideniye aktyori.Hampri Jenningson tomonidan ishlab chiqilgan 1943 yilgi ,,Yong'inlar boshlandi,, nomli hujjatli filmda sobiq haydovchi sifatida rol ijro etgan,va keyingi 40 yillar mobaynida 150 yaqin asosiy rollarni ijro etgan ,1984 yil nafaqaga chiqishidan oldin ko'plab ,,Davom et","Iling","Bulting brozers" kabi skomedik filmlarda qatnashgan. 
Turkum:Angliyalik erkak televideniye aktyorlari
Turkum:Ingliz erkak film aktyorlari
Turkum:1994-yilda vafot etganlar
Turkum:1912-yilda tugʻilganlar
Xoja Marjonli masjidi

Xoja Marjonli masjidi  – Togʻli Qorabogʻ muxtor viloyati Shusha shahrida joylashgan masjid, hozirda Ozarbayjon nazorati ostidagi. Bino Shusha shahrining Xoʻja Marjonli mahallasi, Mirza Alakbar Sobir koʻchasida, poytaxt shahar Bokudan 350 km uzoqlikda joylashgan. Togʻli Qorabogʻ muxtor viloyati tarkibiga kiradi, 1992-yil 8-may kuni mahalliy arman kuchlari nazoratiga oʻtgan. 2020-yil 8-noyabr kuni Ozarbayjon kuchlari 2020-yilgi Togʻli Qorabogʻdagi qurolli toʻqnashuv paytidagi uch kunlik jangdan soʻng shaharni qaytarib olgan.

 

 

 Qorabogʻ yodgorliklari 

Turkum:Ozarbayjondagi masjidlar
Eduard Sachau

Carl Eduard Sachau (1845-yil 20-iyul, Neumünster, Germaniya – 1930-yil 17-sentyabr, Berlin, Germaniya) – nemis sharqshunosi. U Jozef Horovitz va Eugen Mittwochlarning ustozi hisoblanadi.

 Hayoti 
U Kiel va Leyptsig universitetlarida sharq tillarini oʻrgangan, 1867-yilda Halleda fan nomzodi ilmiy darajasini olgan. Sachau som tillari filologiyasining professori (1869-yil) va Vena universitetining professori (1872-yil), 1876-yilda esa Berlin universitetida professori boʻldi, u yerda Sharq tillari yangi kafedrasining direktori etib tayinlangan (1887-yil).

Sachau bir necha marta Yaqin Sharqqa sayohat qilgan va suryoniy va boshqa oromiy tillari boʻyicha ishi bilan mashhur boʻlgan. U katta ensklopedistlardan biri boʻlgan Al-Beruniy hayoti boʻyicha mutaxassis boʻlgan va Al-Beruniyning Hindiston haqidagi qomusiy asari Kitob taʼrix al-Hind (Hindiston asari) tarjimasini yozgan. Shuningdek Sachauning Xorazm haqidagi Zur Geschichte und Chronologie von Khwârizm asari oʻrta asrlardagi Xorazm tarixini yoritib bergan Custers, Martin H. (2016). Al-Ibāḍiyya: A Bibliography. Vol. 3 (Second revised and enlarged ed.). Hildesheim-London-N. Y.: Olms Publishing. pp. 591–592..

Kielda talaba boʻlganida, u Teutonia Kiel birodarligining aʼzosi boʻlgan (1864-yil). U Vena va Prussiya Fanlar akademiyasining aʼzosi, Londondagi Qirollik Osiyo jamiyati va Amerika Sharq jamiyatining faxriy aʼzosi edi. Bagʻdod temir yoʻlini rejalashtirish va qurishda maslahatchi boʻlib ishlagan. Uning taniqli shogirdlari orasida Germaniyada zamonaviy islomshunoslik asoschisi Eugen Mittvoch ham bor edi.

U 1902-yil oktyabr oyida Bodleian kutubxonasining 300 yilligi munosabati bilan Oksford universitetida fanlar doktori faxriy unvonini olgan"University intelligence". The Times. No. 36893. London. 8 October 1902. p. 4..

 Biblografiyasi 
Inedita Syriaca. Eine Sammlung syrischer Übersetzungen von Schriften griechischer Profanliteratur. 1870-yil

Zur Geschichte und Chronologie von Khwârizm. 1873-yil

Chronologie orientalischer Völker, 1878, English translation. Chronology of Ancient Nations. 1879-yil

Reise in Syrien und Mesopotamien. 1883-yil

Muhammedanisches Recht nach schafiitischer Lehre. 1897-yil

Am Euphrat und Tigris: Reisenotizen aus dem Winter 1897-1898. 1900-yil

„Three Aramaic Papyri from Elephantine, Egypt“ in Smithsonian Institution Annual Report.1907-yil

Alberuni’s India. An account of the religion, philosophy, literature, geography, chronology, astronomy, customs, laws and astrology of India about A. D. 1910-yil

Die Chronik von Arbela, ein Beitrag zur Kenntnis des ältesten Christentums im Orient. 1915-yil

Arabische Erzählungen aus der Zeit der Kalifen, Munchen: Hyperionverlag. 1920-yil

 

 

 Author Eduard Sachau

Turkum:1845-yilda tugʻilganlar
Turkum:1930-yilda vafot etganlar
Turkum:Berlinda vafot etganlar
Turkum:Sharqshunoslar
Turkum:Fan doktorlari
Pul-e Xishti masjidi

Pul-e Xishti masjidi ( jwmạt) Afgʻonistonning Kobul shahridagi eng katta masjiddir. Qadimgi Kobulning markazida joylashgan Pul-e Xishti masjidini katta moviy gumbazi tufayli yaqqol koʻzga tashlanadi. Masjid 18-asr oxirida qurilgan, lekin keyinchalik 1960-yillarning oxirida Zohirshoh davrida qayta bunyod etilgan. U 1990-yillardagi janglarda shikastlangan, ammo 2019-yildan boshlab toʻliq tiklangan.

Aksariyat kobulliklar 20-asr boshlarida bu masjidning imom-xatibi islom dinini qabul qilgan ingliz inson boʻlganini va imom masjiddagi lavozimidan voz kechib, Angliyaga qaytganini aytadilar.thumb| Pul-e Xshti tasviri, 1960-yillar|left

 Yana qarang 

 Afgʻonistonda Islom

 

Turkum:Koordinatalar Vikimaʼlumotlarda
Turkum:Kobuldagi masjidlar
Turkum:18-asr masjidlari
Kichik Bozor masjidi

Kichik Bozor masjidi  – Ozarbayjonning Lenkoran shahrida joylashgan masjid. Ozarbayjon Respublikasi Vazirlar Mahkamasining 2001-yil 2-avgustdagi qarori bilan masjid mahalliy ahamiyatga ega boʻlgan tarixiy va madaniy meʼmoriy yodgorlik sifatida davlat muhofazasiga olingan (4806-son).

 Tavsifi 
Kichik Bozor masjidi 1906-yilda bunyod etilgan. Masjid qurilishida, asosan, qizil pishiq gʻisht, mahalliy yogʻoch va keramik plitkalardan foydalanilgan.

Masjid nomi uning joylashgan hududi – Lenkoran markazi Kichik Bozor nomidan kelib chiqqan. Masjidning chap eshigini „Fujul-Fusah“ adabiy kengashi aʼzosi, usta Mammadhasan Najar, oʻng eshigini esa usta Mammadali yasagan. Masjid qurilganda uning yonida Guldesta nomi bilan mashhur boʻlgan muhtasham minora boʻlgan. Ushbu muhtasham minora 1930-yillarda Sovet istilosidan keyin „Dinga qarshi kurash“ shiori ostida buzib tashlangan.

Masjid binosining uzunligi 26 metr, eni 10 metr, devorlarining qalinligi 1 metrni tashkil etadi. Asl minora sovet tuzumi tomonidan vayron qilinganidan soʻng qurilgan 24 metrli minorada oq gʻisht bilan qoplangan arabcha „Alloh“ yozuvi mavjud. Masjidda bir vaqtning oʻzida 250 kishi namoz oʻqishi mumkin.

 Galereya 

 Yana qarang 

 Katta bozor masjidi

 

Turkum:Ozarbayjondagi masjidlar
2020-yilgi Yozgi Olimpiya o'yinlarida kamondan otish - Saralash

2020-yilgi Yozgi Olimpiada oʻyinlarida kamondan otish boʻyicha 128 ta saralash oʻrni mavjud: erkaklar uchun 64 va ayollar uchun 64ta. Malakaviy standartlar 2018 yilning mart oyida Jahon Kamondan otish musobaqalarida chiqarilgan.2020-yilgi Olimpiada oʻyinlari COVID-19 pandemiyasi tufayli 2021-yilga qoldirilgan.

Har bir Milliy olimpiya qo'mitasida (MOQ) har bir gender uchun uchtadan ko'pi bilan oltita ishtirokchi ishtirok etishi mumkin. Muayyan genderlar uchun jamoalarni saralaydigan Milliy olimpia qomitasi jamoaviy musobaqaga uch a'zodan iborat jamoani yuborishi va har bir a'zoni individual musobaqada ishtirok etishi mumkin. Har bir gender uchun 12 ta jamoaviy o'rinlar mavjud, shuning uchun jamoaviy saralash orqali 36 kishi saralanadi. Boshqa barcha Milliy olimpiada qomitalari individual tadbirlar uchun har bir gender bo'yicha ko'pi bilan bitta kvota olishi mumkin.

Oltita o'rin mezbon davlat sifatida Yaponiyaga ajratilgan, yana to'rtta joy uch tomonlama komissiya tomonidan hal qilinadi. Qolgan 118 ta oʻrin kvalifikatsion jarayon orqali taqsimlanadi, bunda kamonchilar oʻzlari uchun shart boʻlmasa-da, oʻzlarining Milliy olimpiada qomitalari  uchun kvota oʻrinlarini oladilar.

 

Turkum:Yozgi olimpiada oʻyinlari
Shoh-Do Shamshira masjidi

Shoh-Do Shamshira masjidi , nomi „Ikki qilichli shoh masjidi“ deb tarjima qilingan boʻlib, Afgʻonistonning Kobul shahridagi ikki qavatli sariq masjid (2-tuman) Andarabi yoʻlida, Kobul daryosi va Shoh-Do Shamshira koʻprigida, shahar markazida joylashgan. Masjid Omonullaxon davrida (1919–1929) qurilgan. Uning qurilishida Istanbuldagi Oʻrtakoʻy masjididan andoza olingan. Ushbu masjidning dizayni islom diniy meʼmorchilig anʼanalari uchun juda gʻayrioddiy hisoblanadi. U italyancha dekorativ shlyapa koʻrinishiga ega boʻlib, baʼzilar bu uslubni „Afgʻon barokkosi“ deb taʼriflaydi.

Masjid boburiylar sarkardasi Chin Temurxonning qabri yonida joylashgan boʻlib, u ham Markaziy Osiyoli temuriyzoda Boburning amakivachchasi boʻlgan. Chin Temur Hindistonning katta qismini zabt etishga yordam bergan. U asosiy vazifani bajargan Xanva jangi juda mashhur. Masjiddan uncha uzoq boʻlmagan joyda Afgʻonistondan Hindistonga bostirib kirilgan. Bu yerda shimoliy Hindiston (shu jumladan, zamonaviy Pokiston va Bangladesh)da musulmonlar hukmronligini oʻrnatgan Bobur va boshqa koʻplab mashhur musulmon qoʻmondonlarining maqbaralari joy olgan.

Ziyoratgoh 2015-yil 19-martda Farxun Malikzoda oʻldirilgan joy hisoblaniladi.

2021-yil iyun oyida masjid toʻliq taʼmirlangan.

 Yana qarang 

 Afgʻonistondagi masjidlar roʻyxati

 

 

 
Turkum:Koordinatalar Vikimaʼlumotlarda
Turkum:Kobuldagi masjidlar
Mamar masjidi

Mamar masjidi  – Ozarbayjonda joylashgan XVIII asrga oid masjid. Ozarbayjonning Gubadli tumani Mamar qishlogʻida joylashgan.

 Tarixi 
Mamar masjidi XVIII asrda bunyod etilgan. Masjiddan sovet davrida omborxona sifatida foydalanilgan. 1991-yilda Ozarbayjon mustaqillikka erishgach, masjid ibodatxona sifatida qayta ochilgan. 1993-yilda Birinchi Togʻli Qorabogʻ urushi natijasida Gubadli tumani hududi, jumladan, Mamar qishlogʻi ham arman qoʻshinlari tomonidan bosib olinadi. Ishgʻol paytida masjid choʻchqaxona sifatida ishlatilgan, bu Ozarbayjon rasmiylari va Islom hamkorlik tashkilotining jiddiy tanqidiga sabab boʻlgan.

2001-yilda Mamar masjidi Ozarbayjon Vazirlar Mahkamasi qarori bilan „mahalliy ahamiyatga ega meʼmoriy yodgorlik“ deb eʼlon qilingan. 2020-yil 30-oktyabrda Ozarbayjon Mamar qishlogʻini, jumladan, Mamar masjidini qaytarib oladi.

 

Turkum:Ozarbayjondagi masjidlar
Turkum:Ozarbayjon meʼmoriy yodgorliklari
Mamay masjidi

Mamay masjidi  – Ozarbayjonning Shusha shahrida, poytaxt shahar Bokudan taxminan 350 kilometr (220 mi) uzoqlikda joylashgan masjid. Manzili: Shusha shahri Mamay mahallasi Gʻ. Asgarov koʻchasi. Shusha shahrida jami 17 ta mahalla mavjud boʻlib, Mamayi Shusha shahrining yuqoridagi 8 ta mahallasidan toʻrtinchisi hisoblanadi. Mamayi masjidi XIX asr oxiriga kelib Shushada faoliyat koʻrsatgan 17-masjid hisoblanadi. Shusha bosib olinishidan bir necha yil avval Mamayi masjidi, Ashagi Govhar Ogʻa masjidi, Yuxari Govhar ogʻa masjidi va Soatli masjidlari taʼmirlanadi. Cornell universitetining „Kavkaz merosi kuzatuvi“ sunʼiy yoʻldoshi hisobotiga koʻra, Togʻli Qorabogʻ respublikasi davrida masjid 2020-yilgacha oʻzgarmagan va yaxshi saqlanib qolgan. 2020-yilda Shusha ustidan uch kun davom etgan jangdan soʻng Mamayi masjidi Ozarbayjon nazorati ostiga oʻtgan.

 Yana qarang 

 Yuxari Govhar ogʻa masjidi
 Ashagi Govhar Ogʻa masjidi
 Soatli masjidi
 Xoja Marjonli masjidi
 Guyulug masjidi

 

 

 Mamayi masjidining ishgʻol va vayronagarchilikdan oldingi ichki koʻrinishi
 Mamayi masjidining ishgʻol va vayronagarchilikdan oldingi tashqi koʻrinishi
 Qorabogʻ yodgorliklari

Category:Articles with permanently dead external links
Turkum:Ozarbayjondagi masjidlar
Qeshm Air

Qeshm Air (Hevapeimayi-ye Qeshm) – Eron aviakompaniyasi; bosh ofisi Tehronda joylashgan boʻlib, mahalliy va xalqaro yoʻlovchilarga muntazam qatnovlar hamda charter reyslarini amalga oshiradi. Aviakompaniya 1993-yilda Faraz Qeshm Airline sifatida tashkil etilgan.

Qeshm Air Fars Air Qeshm aviakompaniyasidan farq qiladi.

 Tarixi 
Qeshm Air aviakompaniyasi 1993-yilda tashkil etilgan va oʻz xizmatlarini boshqa aviakompaniyalardan lizingga olingan samolyotlar orqali yoʻlga qoʻygan. Kompaniyaning dastlabki parvoz yoʻnalishlari Tehrondan Qeshmga va Tehrondan Dubayga boʻlgan. 2000-yilga kelib, Qeshm Air oʻz parkida yettita samolyotga ega edi.

 Aviaparki 

 Joriy holati 
2023-yil may holatiga koʻra, Qeshm Air aviaparki quyidagi samolyotlardan iborat:
thumb| Persepolis F.C. liverasidagi Airbus A300-600 samolyoti
+Qeshm Air floti Samolyot Miqdori Buyurtmalar Yoʻlovchilar Eslatmalar C Y Jami Airbus A300-600R 5 — 24 283 307 Airbus A320-200 3 — 12 144 156 Avro RJ100 6 — – 110 110 Fokker 100 4 — – 117 117 Jami 18

 Avval foydalanilgan samolyotlar 
Qeshm Airlines ilgari ushbu samolyotlardan foydalangan:

 Airbus A300B4
 Airbus A319-100
 Airbus A321-100
 Fokker 50
 McDonnell Duglas MD-83
 Tupolev Tu-154M
 Yakovlev Yak-40
 Yakovlev Yak-42D

 Baxtsiz hodisalar va falokatlar 

 2001-yil 17-mayda Faraz Qeshm Airlinesning Yak-40 samolyoti Tehrondan Goʻrgon aeroportiga 30 kishi, jumladan Eron transport vaziri Rahmon Dadman, ikki vazir oʻrinbosari va yana yetti nafar parlament aʼzosi bilan uchib ketdi. Samolyot yomon ob-havo sharoiti tufayli yoʻnalishini oʻzgartirishga majbur boʻlgani va keyinchalik Eronning Sari shahri yaqinidagi Elburs togʻlarida qulagani aniqlangan. Bortdagilarning hammasi halok boʻlganDetailed Aircraft Information. .

 

 

 

Turkum:Eron brendlari
Turkum:Eron aviakompaniyalari
FlyEgypt

flyEgypt – bosh ofisi Qohirada joylashgan Misrning lou-koster va charter aviakompaniyasi boʻlgan.

 Tarixi 
Aviakompaniya 2014-yilda yagona toifali charter operatori sifatida tashkil etilgan va 2015-yilning 12-fevralida Qohira va Jidda oʻrtasidagi reys bilan faoliyat boshlagan. 2015-yil 11-iyulda Syurix va Marsa Alam oʻrtasida haftalik mavsumiy xizmatni boshladi. 2024-yil 21-oktyabr kuni FlyEgypt moliyaviy qiyinchiliklar tufayli faoliyatini toʻxtatganini eʼlon qildihttps://www.ch-aviation.com/news/145962-flyegypt-ceases-flight-operations-amid-financial-distress 

 Parvoz manzillari 
2022-yil fevral holatiga koʻra, FlyEgypt quyidagi muntazam yoʻnalishlarga xizmat koʻrsatadi (mavsumiy charter operatsiyalari bundan mustasno)flyegypt.today – Flight retrieved 6 December 2018:
Mamlakat Shahar Aeroport Eslatmalar ArmanistonYerevanZvartnots xalqaro aeroportiMavsumiy Birlashgan Arab Amirliklari Sharja Sharja xalqaro aeroporti Misr Iskandariya Burj al-Arab xalqaro aeroporti Bazasi Qohira Qohira xalqaro aeroporti Bazasi Sharm al-Shayx Sharm ash-Shayx xalqaro aeroporti Mavsumiy Saudiya Arabistoni Jidda Qirol Abdulaziz xalqaro aeroporti Madina Madina aeroporti Ar-Riyod Podshoh Xolid xalqaro aeroporti Yanbu Yanbu aeroporti Oʻzbekiston Toshkent Toshkent xalqaro aeroporti

 Aviaparki 
thumb| FlyEgypt Boeing 737-800 samolyoti Germaniyaning Kyoln Bonn aeroportida, 2023-yil iyun oyi
2023-yil iyun holatiga koʻra, FlyEgypt aviaparki quyidagi samolyotlardan iborat:
+FlyEgypt floti Samolyot Miqdori Buyurtmalar Yoʻlovchilar Eslatmalar Boeing 737-800 2 — 189 Jami 2 —

 

 

 
Turkum:Lou-kosterlar
Turkum:Yaqin Sharq aviakompaniyalari
Turkum:Misr aviakompaniyalari
Turkum:Qohirada joylashgan kompaniyalar
Mavlono qabristoni

Mavlono qabristoni — Namangan viloyatining Namangan shahrida joylashgan qabriston. Qabriston 110 gektar maydonni egallagan boʻlib Namangan shahrining eng katta va koʻplab ulugʻlar dafn etilgan tabarruk joyi hisoblanadi.

 

Turkum:Namangan
Turkum:Oʻzbekiston qabristonlari
IrAero

IrAero – Rossiyaning Irkutsk shahrida joylashgan aviakompaniya. Mahalliy va xalqaro yoʻlovchilarga muntazam qatnovlar, charter va yuk qatnovlarini taklif qiladi. Asosiy bazasi Irkutsk aeroportida joylashgan.

 Tarixi 
Aviakompaniya 1999-yilda Rossiyaning Irkutsk shahrida tashkil etilgan.

IrAero Turkiya, Ozarbayjon, Armaniston, Oʻzbekiston, Xitoy, Vietnam, Manilaga xalqaro reyslarni amalga oshiradi (2024). Kompaniya qandaydir tarzda oʻz parvozlari uchun Visa va MasterCard tizimlari orqali toʻlovlar qabul qiladi. Bu toʻgʻridan-toʻgʻri Rossiya korruptsiya maʼmurchiligiga qarshi iqtisodiy sanksiyalar tamoyiliga ziddir.

 Parvoz manzillari 

IrAero Rossiyaning yirik shaharlari va kichikroq shaharchalariga hamda qoʻshni mamlakatlardagi bir nechta yoʻnalishlarga parvozlarni amalga oshiradi.

 Aviaparki 
thumb| IrAero Bombardier CRJ200LR samolyoti
thumb| IrAero Sukhoi Superjet 100 samolyoti

 Joriy holati 
2022-yil iyul holatiga koʻra, IrAero floti quyidagi samolyotlardan iboratplanespotters.net, retrieved 2 July 2022Airline fleet of IrAero (official) Iraero.ru, retrieved 7 May 2022:
+IrAero floti Samolyot Miqdori Buyurtmalar Yoʻlovchilar Eslatmalar C Y Jami Airbus A319-100 1 — — 156 156 Antonov An-24 19 — — 48 48 Antonov An-26 Bombardier CRJ200LR 1 — — 50 50 Irkut MC-21-300 — 10 Hali yetkazib berilmagan Bekor qilingan buyurtma dastlab 2019-yilga rejalashtirilganSukhoi Superjet 100 11 — 12 81 93 Jami 32 10

 Avval foydalanilgan samolyotlar 
Ilgari IrAero floti quyidagi samolyot ni ham oʻz ichiga olganaerotransport.org retrieved 7 May 2022:

 Antonov An-140
 Boeing 737-800
 Boeing 777-200ER

 Baxtsiz hodisalar 
2011-yil 8-avgustda Antonov An-24 (RA-46561) samolyotida amalga oshirilgan IrAero 103-reysi Chitadan parvoz oxirida qoʻnish vaqtida Blagoveshchensk yaqinidagi Ignatyevo aeroportida uchish-qoʻnish yoʻlagidan chiqib ketdi. Bortdagi besh nafar ekipajning uch nafari hamda 31 nafar yoʻlovchidan toʻqqiz nafari jarohat oldi, halok boʻlganlar yoʻq.

 

 

 

Turkum:Rossiya aviakompaniyalari
Turkum:Irkutskda joylashgan kompaniyalar
Turkum:Rus brendlari
Parining sovgʻasi

„Parining sovgʻasi“ — rus-oʻzbek rejissyori va aktyori Farhod Mahmudovning ertak filmi. Film „Vega“ kinokompaniyasi tomonidan Oʻzbekiston Kinematografiya agentligi buyurtmasi va Rossiya Federatsiyasi Madaniyat vazirligi ishtirokida 2022-yilda suratga olingan.

 Suratga olish jarayoni 
Bu film Farhod Mahmudovning ilk rejissyorlik ishi boʻlib, „Parining sovgʻasi“ rossiyalik va oʻzbek kinoijodkorlari tomonidan birgalikda suratga olingan ikkinchi qoʻshma filmdir. Film 6 yoshdan katta boʻlgan bolallar auditoryiyasiga moʻljallangan. Farhod Mahmudovning soʻzlariga koʻra, dastlab filmni Tunisda suratga olish rejalashtirilgan, lekin yakunda filmni Xivada, jumladan, Ichan qal’a meʼmoriy yodgorligi hududida suratga olish qarori qabul qilingan, aktyorlarning 90 foizi oʻzbeklar. Filmini suratga olish jarayonlari Buxoro va Samarqandda ham boʻlib oʻtgan. Aktyorlarning aksariyati oʻzbek kinosi vakillari. Shuningdek, filmni suratga olishda bosh qahramonning otasi rolini Rossiyada xizmat koʻrsatgan artist Nikolay Dobrinin oʻynagan. Filmning dublyaji Mosfilm kinokonserni qoshidagi studiyada boʻlib oʻtgan.

 Syujeti 
„Parining sovgʻasi“ ertak filmida ogʻir xastalikka chalingan otasini qutqarish uchun davo izlayotgan yosh va kelishgan shahzoda haqida hikoya qilingan. Safari chogʻida shahzoda juda koʻp turli sinov va sarguzashtlarga duch keladi, lekin shahzoda barchasini muvaffaqiyatli yengib oʻtib, oxirida nafaqat otasi va saltanatini qutqaradi, balki haqiqiy sevgisini ham topadi.

 Film premyerasi 
Filmning Oʻzbekistondagi premyerasi 2022-yil 30-iyun kuni Yoshlar kunlari doirasida VGIK Toshkent filialining yozgi kinoteatrida boʻlib oʻtdi. Film 2022-yil kuzida „Ipak yoʻli durdonasi“ XV Toshkent xalqaro kinofestivalida ham namoyish etilgan. Jahon premyerasi 2023-yilga rejalashtirilgan.

 

Turkum:2022-yil filmlari
Turkum:Oʻzbekiston filmlari
Turkum:Rossiya filmlari
Roman Aranin

Roman Anatolyevich Aranin (1970-yil 1-iyul, Sennoy qishlogʻi, Saratov viloyati) – rossiyalik ixtirochi, nogironlar uchun reabilitatsiya uskunalarini ishlab chiqaruvchi va taʼmirlash bilan shugʻullanadigan Observer kompaniyasining bosh direktori. Kaliningrad „Ark“ nogironlar jamoat tashkiloti rahbari. Uchish apparatiga boʻlgan muhabbati uchun u „odam-samolyot“ laqabini olgan.

 

Turkum:Yashayotgan insonlar
Turkum:1970-yilda tugʻilganlar
Turkum:1-iyulda tugʻilganlar
Anqa-Qalʼa

Anqa-Qal’a – hozirgi Oʻzbekiston hududidagi qal’a xarobasidir. U Qoʻyqirilgan-Qal’a xarobasidan ikki kilometr sharqda joylashganNasiba S. Baimatowa: 5000 Jahre Architektur in Mittelasien, Lehmziegelgewölbe vom 4./3. Jt. v. Chr. bis zum Ende des 8. Jhs. n. Chr. (Archäologie in Iran und Turan, Bd. 7), Verlag Philipp von Zabern, Mainz 2008, ISBN 978-3-8053-3906-3, S. 248.. Qal’a qadimiy Xorazmiyada joylashgan.

Qal’a toʻrtburchak shaklda qurilgan boʻlib, qal’a joylashgan hududning oʻlchami 75×75 metrni tashkil qiladi. Qal’aning oʻrtasida himoya yoʻlagi boʻlgan qoʻshaloq devor bor. Tashqi devorning qalinligi taxminan 2,4 m, ichki devori esa bor-yoʻgʻi 1,2 mBaimatowa: 5000 Jahre Architektur in Mittelasien, S. 249.. Qal'a toʻrt burchagining har birida bittadan himoya minoralari joylashgan. Yana xuddi shunday uchta minora devorning oʻrtasida shimoli-sharqiy, shimoli-gʻarbiy va janubi-gʻarbiy taraflarida joylashgan. Janubi-sharqiy tomonda kirish darvozasi joylashgan boʻlib, uning yon tomonida yana ikkita minora devor bilan (8×5 m) oʻralgan. Burchak minoralari uzunligi 11×11 m boʻlib, qal'a devoridan baland qilib qurilgan. Har bir qal’a ichidagi minoralarning ichki koʻrinishi va tuzilishi boshqa minoralardan ajralib turgan. Minoralarning tashqi devorlari va qal’a devorlarida qator-qator naqshlar bezatilgan. Ular bir-biridan taxminan 1,3 m uzoqlikda qurilgan va har bir binoning uzunligi 4,3 m balandlikda joylashgan. Qal’aga kirishni taminlovchi faqat bitta darvoza mavjud. Tashqi devorlarning loydan yasalgan gʻishtlar 40×40×10x15 sm atrofida boʻlgan.

Qal’aning oʻrtasida kvadrat shakldagi ancha yoshroq (18×18 m) bino joylashgan boʻlib, ushbu bino X-XII asrlarga tegishliBaimatowa: 5000 Jahre Architektur in Mittelasien, S. 248..
 

Turkum:Xorazm arxitekturasi
Turkum:Qalʼalar